*Antal deltagere: 15 husstande, 5 fra Karrer fællesskabet, 1 dirigent, 4 bestyrelsesmedlemmer, 1 suppleant, Direktør Søren B. Christiansen fra Baldersbo, repræsentant fra teknisk afdeling, repræsentant fra ejendomskontoret.*

**Dagsorden:**

1. Valg af dirigent: Jane fra hovedbestyrelsen er valgt til aftens dirigent!
2. Valg af mødesekretær: Donna (bestyrelsen)
3. Valg af stemmeudvalg: Dorthe nr. 46 – Sysser nr. 20
4. Formandens beretning!

Tanja beretter:

Så er det igen tid til, at vi skal holde afdelingsmøde i afd.14 og i år kan vi endelig få lov til gennemføre det uden Corona ødelægger det igen.

Det har været en mærkelig periode at skulle være formand i en bestyrelse for 1.gang, men med nogle gode mennesker i bestyrelsen, synes jeg selv det er gået ok. Jeg synes vores bestyrelse har klaret det rigtig godt, trods restriktioner.

Sidste gang vi holdt afdelingsmøde her i vores afdeling var tilbage i 2019. Da bestyrelsen skulle holde det første bestyrelsesmøde derefter, havde vi mange ideer om, hvad vi ville nå på et år.

Den ene af vores ideer var at invitere beboerne ned til æbleskiver og julehygge, den 1.onsdag i december. Desværre var der ikke mange der dukkede op, men dem der havde tid, hyggede sig rigtig meget nede i æsken. Vi overvejer at gøre det igen til næste december.

Da vi så nåede februar måned 2020, skulle vi i gang med at lave nye malerier til vores opgange, desværre nåede vi aldrig en weekend mere, da Corona kom og indtog vores liv. Vi nåede dog så lige og holde en fastelavn i februar. Med det højeste antal tilmeldte beboer nogensinde, vi nåede op på 83 tilmeldte. Det var en hyggelig dag, håber vi til februar kan gennemføre en fastelavn igen, dog med lidt ændringer, som beboerne kom med på dagen.

Desværre har vi ikke rigtig kunne lave noget hyggeligt siden marts 2020, da Danmark blev lukket ned. Vi i bestyrelsen glæder os til, at lave nogle hyggelige arrangementer for jer. Vi har nogle ting allerede, som vi vil gå i gang med at planlægge på første kommende bestyrelsesmøde. Husk dog, at man som beboer også, er meget velkommen til, at arrangere ture eller andre sjove ting for beboerne i afd.14. I kan altid komme op på beboerkontoret og søge om penge i vores pulje, som vi har lige præcis til disse ting.

Spørgsmål til beretning:

**Peter nr 22:** Peter efterspørger, hvor de nye papcontainere er?

**Tanja:** De nye er ikke åbnet endnu, så derfor kan det godt være forvirrende. Den står ved varmemesteren.

5: Søren fremlægger Driftsbudget:

Hvor er jeg glad for og kunne komme til et årsmøde igen. Der har været lukket ned i Baldersbo og alle har arbejdet hjemmefra, så håber servicen har været lige så god som før.

Driftsbudget: Jeg er lidt ked af, vi ikke kan sætte huslejen ned, men i år løfter vi huslejen lidt, så vi kan lægge op til en, opfrisker på ejendommen. 1,15% så det ikke mærkes så voldsomt, det svarer til en stigning på 71,00 kr. om måneden for en 89 kvm lejlighed og varmen røres der ikke ved.

Der er ikke stigninger nogle andre steder udover vand og renovationen, da der er miljøændringer. Forsikringer stiger ift. Pristallet.

Samlet set er det et budget, der er i balance og der er fornuftigt.

Spørgsmål driftsbudget: ingen! – indsigelser: Ingen!

Indkommende forslag:

Forslag fra Lisbeth 32, st.th

1: Ro i gården efter kl. 21:00 på hverdage og 22:00 weekender!

**Søren:** Man kan godt lave sådan et forslag, men det er om, det skal i husordenreglementet og om, hvad der er ro eller uro. Det er svært og administrerer. Det skal i have med i overvejelserne til sådan et forslag, da det som sagt er svært at definere uro og hvor høj en støjgene må være.

**Lisbeth fortæller om hendes oplevelser**: Problemet er, at der tit på Facebooksiden bliver omtalt denne problematik om uro og irritationer, så i stedet for brok, så kan det tages op her.

**Sheila nr. 56:** Jeg er imod forslaget, da jeg bruger gården meget og børnene er superglade for og opholde sig i gården.

**Søren:** Måske et forslag kunne være, at man laver en proces, hvor vi laver hensyn til hinanden, da det som sagt er svært at smide det i husordenen, hvis der ikke er konsekvenser.

**Connie nr. 28**: Der har været store grupper af unge mennesker i teenagealderen, som kommer udefra, de har svært ved at holde sig dæmpet. De små bliver præget af de større.

**Lisbeth nr. 32**: Kan der komme et skilt?

**Donna nr.** **26:** Signalerer lyset på boldbanen, når det slukkes efter 22:00 at der skal være ro? (kigger på René fra varmecentralen)

**Dorthe nr. 46:** Kan man lave en fin reprimande ud i nyhedsbrevet?

**René:** Skilte gør desværre ikke så meget nytte i børnehøjde.

**Søren:** Man kan måske godt lave et skilt, så man som voksen, kan henvise til det og med en rolig dialog, få børnene med på den.

**Connie nr.28:** Måske hvis de voksne taler ordentlig til de unge mennesker, så har det en virkning, det kan jeg se med min egen søn.

**Sheila nr.54:** Hvad skal der stå på skiltet?

**Tanja nr. 30:** Jeg bor ud til boldbanen og det er generende, så jeg er for, at der kommer et skilt.

**Stig nr. 26:** Hvad med belægningen, der er som forslag, tager det ikke støjgenerne?

**Jane/dirigent:** Forslaget er et skilt og en note i nyhedsbrevet.

Indkommende forslag:

Forslag fra Lisbeth 32, st.th

2:Gummibelægning på boldbanen

**Sheila nr.56**: Det blev stemt ned sidst.

**René:** Der kan desværre ikke spilles basket på det underlag. Vi undersøgte det og havde en mand ude sidste år og kigge på det og det ville komme op på over 400.000 Kr.

**Stig nr. 26:** Jeg kender en skole der har granulat som underlag.

**Søren:** Det koster mange penge og vi er oppe på millionbeløb, hvis det skal være ordentligt, det er bare oplysning og erfaring.

Jane: Er der nogle der stemmer for. Forslaget er nedstemt!

Forslag om Karrer Fællesskabet:

**Søren:** For 5 år siden kom der et forslag om et sted for de psykisk udfordret, hvor vores beboerkontor blev brugt med en 5-årig aftale. De betaler husleje for det. Er det noget i vil bakke op om, at der kunne laves en ny aftale. Jeg synes det er synd, hvis vi trækker stikket, men det er op til jer.

**Karrer fællesskabe**t: Vi er glade for og være her, men det er selvfølgelig jeres afgørelse.

**Peter nr. 22**: hvor mange husstande drejer det sig om.

**Karrer Fællesskabet:** Vi er her, hvis I gerne vil vide mere. Det handler om beboerkontoret.

**Tanja nr. 30:** Vi i bestyrelsen støtter op om at dele vores lokale.

**Jane/dirigent:** Hvem stemmer for? Alle er enige om vi kører videre med sammenarbejdet!

**Søren**: Det er der mange, der bliver glade for, så tak skal i have!

Forslag Angående Landsbyggefonden:

**Søren:** Vi har arbejdet med landsbyggefonden i lang tid nu. Vi kan ikke få lov til at få det vi har søgt til facaderenovering, da der i 1995 blev lavet en renovering herude, som desværre ikke var så god og derfor siger de nej. Men da der er fokus på klima-besparelser, kunne man prøve en anden strategi, så vi kan få det ordnet lidt hurtigere.

Så det vi kan få hjælp til er handicapvenlige boliger. Det kan vi få hjælp til i blok 5.Bedre badeværelser samt trin osv. Dét vil koste omkring 63 mill. kroner og det vil være et lån. Så ville vi få nogle fine boliger i blok 5 kun. Men som alle skulle betale til.

Så vil det kun være 25% af boligerne og det skal vi sige nej tak til, da det ikke er holdbart. Så hele det projekt vi havde, skal lægges lidt væk, så vi kan bruge energien på problemet vedr. facaderne.

Det er at lappe på en problemstilling, så derfor må vi arbejde videre på en bedre løsning.

Spørgsmål:

**Dorthe nr. 46:** Jeg har boet i en hule i flere år nu og er træt af, at vinduerne ikke er tætte, så hvad vil i gøre?

**Connie nr. 28**: Hvor gral skal det blive, før der bliver gjort noget? Det sker desværre tit, at der også kommer vand fra de 1-værelses ned i opgangen.

**Sheila nr. 56:** Har du nogen ide om, hvad det vil koste i en huslejestigning?

**Donna nr. 26:** Badeværelserne burde komme i fokus i alle lejligheder og ikke kun de 25%! Jeg har undersøgt andre steder i kommunen, hvad en husstand ca. vil stige, så hvis de 63 mill. kunne søges til badeværelser med henblik på, at der også udskiftes faldstammer, så kan det ikke være alverdens til stigning.

**Søren:** Vi skal prøve og kigge på det hele og håbe på så megen støtte vi kan få, da vi ved det hele trænger og vi vil gerne tage fat i det!

250 mill. vil det koste for det hele…. Selvom det er over 30 år, så bliver det ikke en minimal huslejestigning, hvis det er det hele, vi skal igennem.

**René**: Det vand der kommer ned fra de 1-værelses, er de beboer der ikke renser afløb og så siver det ned.

**Anil nr. 6:** Det er fint nok og renovere badeværelse, men det er ikke ok, at folk bor i kulde og huler.

**Bayram nr. 24:** Det er dumt at give pengene tilbage, skal vi ikke starte på det projekt de tilbyder og så kommer det næste, jeg husker ikke der er blevet lavet noget i 1995 andet end maling.

**Jens teknisk afdeling:** Der er lavet betonlapninger inden maling og vi fandt ud af, at der kom vand ind, det er luftundertryk og Landsbyggefonden vil ikke dække det, da de har dækket en gang. Vi har set den samme type renovering i Albertslund,så de bliver skuffet.

**Bayram nr. 24:** Jeg sad i bestyrelsen dengang i 1995, og var med da det blev lavet.

**Stig nr. 26:** Det er 26 år siden det var 95, hvad er beregningerne?

**Connie nr.28**: Jeg bor øverst oppe og har problemer, bare der er lidt vind. Jeg skal dække til hver gang ved de store vinduespartier. Det ender med, at beboerne til sidst flytter herfra.

**Peter nummer 22:** Der er mange der har problemer med de store vinduespartier, det bliver tit nævnt.

**Søren:** Vi synes det er en god ide, at det er facaderne, der bliver taget i betragtning, men man kan ikke bare få penge fra Landsbyggefonden, det er en sej proces og tilbuddet er ikke lukrativt nok, beboerne vil bare få en kæmpe huslejestigning.

Der er ikke nok penge lagt til side til det, da vi har henlagt det, da det ville koste over huslejen. Hvis man putter alt over de normale henlæggelser, så vil det være bedre og låne pengene over 30 år og ikke stige så voldsomt på huslejen. Det kunne være en ide og tage med bestyrelsen om, hvordan vi kan tage fat i det.

Vi skal ikke betale 2 gange lån, så hensigten er at slutte et lån før vi tager det næste.

**Bayram nr. 24**: I Ballerup Kommune er vi snart de eneste eller, er vi de eneste, som ikke er blevet renoveret i 25 år? Hvad er der blevet lavet herude?

**Søren:** Der er stort set ikke blevet lavet meget stort i 4 afdelinger.

**René**: Der er da blevet lavet opgange og kloakker.

**Jane/dirigent**: Hvem stemmer nej/ja Der er stemt at man ikke tager tilbuddet fra Landsbyggefonden.

Genvalg/valg af bestyrelse og suppleanter

Jane/dirigent: Genvalgt er Tanja formand 2 år, Donna 2 år, Per 2 år, Sheila 1 År, Anil 1 år.

Suppleant: Handan er valgt for et år.

Evt.:

**Dorthe nr. 46**: Kan vi få flere handicappladser, da der er rift om dem.

**Sheila nr. 56:** Hvor mange kender vores facebookside? Der bliver talt rigtig grimt på den side. Jeg opfordrer til, at man går til hinanden og ikke hænger nogen ud. Kom hinanden ved. Har i en idé derude, så kom endelig til os i bestyrelsen med den, men på kontoret og ikke privat eller på Facebook!

**Tanja nr. 30:** Der kan ikke laves flere parkeringer og laver man en handicapplads, så kan den ikke nedlægges derefter.

**Dorthe nr. 46:** Jeg har prøvet før med henvendelse, men hørte ikke noget.

**Stig nr. 26:** Det er irriterende, at der mangler parkering, så kan vi ikke bruge den gamle boldbane under broen? Udvide langs firmabil-parkeringen?

**Tanja nr. 30:** Det er kommunes grund, så vi må ikke.

**Søren:** Der er også tale om elbilpladser, så det er også derfor, vi ikke laver en masse handicappladser, da der tit ikke er brug for det i forhold til de almindelige parkeringer. Skal vi anlægge flere pladser, så skal man huske på omkostningerne, når det skal laves. Man skal lige overveje den her plads-volume. man skal nøje overveje, hvor man lægger dem, så der er et flow. Det er meget kompliceret.

**Dorthe nr. 46**: Jeg forstår det godt, men som dårligt gående er det træls og komme hjem fra job, da der tit ingen pladser er overhovedet.

**Sheila nr. 56**: Hoppepuden bliver skiftet ud med trampolin, der er en proces i gang! Hundegården ligner lort og der er ingen plads til hunden alligevel, så hvad med at jævne den og bruge pladsen til noget andet.

**Stig nr. 26:** Novo nordisk har hundredvis af pladser, kunne man lave en aftale med Novo nordisk om at holde derovre, vi har jo også gæster en gang imellem.

**Connie nr. 28**: Tror ikke Novo nordisk er tilfreds med, at vi bruger den, da der er mange unge der hænger ud derovre. Racer rundt osv.

**Jane/dirigent**: Bare lige en sidebemærkning! Den afdeling jeg bor i, har vi kun 5 i har 8 handicappladser, så det er da flot.

**Søren:** Det er ingens plads, så hvis man vil have det løst, så må man gøre noget…

Bestyrelsen siger tak for i aften og for god ro og orden!